chhatramani/nepal_legal_regulations_corpus_np huggingface dataset:
पेट्रोलियम नियमावली २०४१ (Petroleum Regulation, 1984)

(प) “व्यापारिक उत्पादन दिन” भन्नाले ठेकेदारले यस सम्झौताबमोजिम उत्पादन क्षेत्रबाट पहिलो संशोधनद्वारा संशोधित । व्यापारिक परिमाणमा उत्पादित पेट्रोलियम पहिलो पटक बिक्री वितरण गरेको दिन सम्झनु पर्छ । (फ) “रोयल्टी” भन्नाले ऐनको दफा १३ बमोजिम नेपाल सरकारले राख्ने पेट्रोलियमको परिमाण सम्झनु पर्छ । (ब) “लागू मिति” भन्नाले नेपाल सरकार र ठेकेदारले पेट्रोलियम सम्झौतामा हस्ताक्षर गरेको मिति सम्झनु पर्छ । पहिलो संशोधनद्वारा संशोधित । (भ) “स्थल (फिल्ड)” भन्नाले कुनै एक भौगोलिक बनावटको अवस्था वा समस्थितिक अवस्थासँग आवद्ध वा सम्बद्ध भएका र व्यापारिक रूपमा पेट्रोलियम उत्पादन गर्न सकिने एक वा धेरै पेट्रोलियम भण्डार भएको क्षेत्र सम्झनु पर्छ । (म) “नेपाल सरकारको भाग” भन्नाले दफा ३४ अन्तर्गत निर्धारण गरेबमोजिम करार क्षेत्रमा उत्पादित पेट्रोलियम मध्ये नेपाल सरकारको पेट्रोलियमको भाग सम्झनु पर्छ । (य) “त्रैमासिक अवधि (क्यालेण्डर क्वार्टर)” भन्नाले ग्रेगोरियन पात्रो अनुसार जनवरी १, अप्रिल १, जुलाई १ वा अक्टोबर १ बाट सुरु भई मार्च ३१, जुन ३० सेप्टेम्बर ३० वा डिसेम्बर ३१ मा अन्त्य हुने तीन (३) महिनाको अविछिन्न अवधि सम्झनु पर्छ । परिच्छेद-२ । अन्वेषण अवधि । दोस्रो संशोधनद्वारा संशोधित । ३. अन्वेषण अवधि: प्राथमिक अन्वेषण अवधि पेट्रोलियम सम्झौता लागू भएको मितिबाट करार वर्षको हुनेछ । प्राथमिक अन्वेषण अवधि समाप्त भएपछि दफा ४ को अधीनमा र अवधिको लागि लगातार दुई पटकसम्म अन्वेषण अवधि थप गर्न सकिनेछ । ४. अन्वेषण अवधि बढाउने: अन्वेषण अवधि थप गर्न चाहेमा ठेकेदारले चालू अवधि समाप्त हुनुभन्दा कम्तीमा नब्बे (९०) दिन अघि विभागलाई सूचना दिनु पर्नेछ । ठेकेदारले चालू अवधिको लागि यस परिच्छेदमा उल्लिखित कार्य दायित्व पूरा गरिसकेको भएमा र दफा १२ अन्तर्गत नयाँ बैंक प्रत्याभूति उपलब्ध गराएमा मात्र विभागले अन्वेषण अवधिको म्याद बढाई दिनेछ । पहिलो संशोधनद्वारा संशोधित । ५. थप म्याद: ठेकेदारले दोस्रो पटक थपिएको अन्वेषण अवधि समाप्त हुनु कम्तीमा नब्बे (९०) दिन अगावै कुनै तेलको इनारको सम्बन्धमा चालू भैरहेको खन्ने, लगिङ गर्ने, परीक्षण गर्ने वा थुन्ने काम पूरा गर्न वा सम्भाव्यता कार्य पूरा गर्न, पत्ता लागेको पेट्रोलियमको मूल्याङ्कन गर्न, विस्तृत विकास कार्यक्रम र बजेट तयार पार्न तथा पेश गर्न वा उत्पादन अनुमतिको लागि निवेदन दिन वा करार क्षेत्रमा पत्ता लागेको स्थलबाट प्राप्त पेट्रोलियमको निर्यात बजार निश्चित गर्न (नेपालको सिमाना र नेपाल बाहिरको खरिदकर्तालाई डेलिभरी दिने एफ.ओ.बी. केन्द्रको बीचमा आवश्यक बन्दोबस्त तथा पूर्वाधारहरूको व्यवस्था गर्न समेत) । अन्वेषण अवधिको म्याद बढाउन विभागमा निवेदन दिएमा विभागले ( दिनमा नबढाई) मनासिब अवधिको लागि अन्वेषण अवधिको म्याद पुनः बढाइ दिन सक्नेछ । ठेकेदारले कार्य चालु भैरहेको क्षेत्र निश्चित गर्नेछ र उत्पादन क्षेत्रमा नपरेको बाँकी करार क्षेत्र परित्याग गर्नेछ । ६. अनिवार्य क्षेत्र परित्याग: (१) ठेकेदारले प्राथमिक अन्वेषण अवधिको अन्त्यसम्ममा उत्पादन क्षेत्रमा पर्ने क्षेत्र बाहेक सुरु करार क्षेत्रको कम्तिमा पचास (५०) प्रतिशत क्षेत्र परित्याग गर्नेछ ।
पेट्रोलियम नियमावली २०४१ (Petroleum Regulation, 1984)

ठेकेदारले कार्य चालु भैरहेको क्षेत्र निश्चित गर्नेछ र उत्पादन क्षेत्रमा नपरेको बाँकी करार क्षेत्र परित्याग गर्नेछ । ६. अनिवार्य क्षेत्र परित्याग: (१) ठेकेदारले प्राथमिक अन्वेषण अवधिको अन्त्यसम्ममा उत्पादन क्षेत्रमा पर्ने क्षेत्र बाहेक सुरु करार क्षेत्रको कम्तिमा पचास (५०) प्रतिशत क्षेत्र परित्याग गर्नेछ । (२) ठेकेदारले पहिलो पटक थप भएको अन्वेषण अवधिको अन्त्यसम्ममा उत्पादन क्षेत्रमा पर्ने क्षेत्र बाहेक सुरु करार क्षेत्रको कम्तिमा पच्चीस (२५) प्रतिशत क्षेत्र परित्याग गर्नेछ । (३) पहिलो संशोधनद्वारा थप । दफा ५ को अधीनमा रही ठेकेदारले अन्वेषण अवधिको अन्त्यसम्ममा उत्पादन क्षेत्रमा नपरेको सुरु करार क्षेत्रको बाँकी सबै क्षेत्र परित्याग गर्नेछ । ७. स्वेच्छिक परित्याग: अन्वेषण अवधिभित्र ठेकेदारले कुनै पनि समयमा विभागलाई नब्बे (९०) दिनको पूर्व सूचना दिई करार क्षेत्रको जुनसुकै क्षेत्र परित्याग गर्न सक्नेछ र त्यस्तो सबै स्वेच्छिक परित्याग दफा ६ मा तोकिएको अनिवार्य परित्यागमा समावेश (क्रेडिट) गरिनेछ । ८. न्यूनतम दायित्व: क्षेत्र परित्याग गर्दैमा ठेकेदार दफा १० मा उल्लिखित दायित्वहरूबाट मुक्त हुनेछैन । तर पहिलो वा दोस्रो पटक थपिने अन्वेषण अवधि सुरु हुनुभन्दा अगावै ठेकेदारले करार क्षेत्रको बाँकी सबै क्षेत्र स्वेच्छिक परित्याग गरेमा पहिलो वा दोस्रो पटक थपिने अवधिमा गर्नुपर्ने कामको दायित्वबाट मुक्त हुनेछ । ९. परित्याग गरिने क्षेत्रसम्बन्धी बन्देजहरू: परित्याग गरिएको प्रत्येक क्षेत्र सुरु करार क्षेत्रको दश (१०) प्रतिशत भन्दा कम हुनु हुँदैन र नियममा उल्लेख भएबमोजिमको आकारमा एकै चकला परेको हुनेछ । पहिलो संशोधनद्वारा संशोधित । १०. कार्य दायित्वहरू: (१) ठेकेदारले प्राथमिक अन्वेषण अवधिमा कम्तीमा देहायबमोजिमका कार्य दायित्वहरू पूरा गर्नेछः । कार्य दायित्वहरू (विवरण उल्लेख गर्ने) रकम । मिटर गहिराइ वा इकोनोमिक वेशमेन्टमध्ये जुन पहिले पुगिन्छ सम्मको इनार खन्ने । अमेरिकी डलर ( ) । ठेकेदारले त्यस्ता कार्य दायित्वहरू पूरा गर्न ( ) डलरको पेट्रोलियम खर्चको व्यवस्था गरेको छ । जुन रकम माथि उल्लेखित कार्य दायित्वहरूको लागि विभिन्न खण्डमा बाँडफाँड गरिएको छ । (२) ठेकेदारले पहिलो पटक थपिने अन्वेषण अवधिमा कम्तीमा देहायबमोजिमका कार्य दायित्वहरू पूरा गर्नेछ : । कार्य दायित्वहरू (विवरण उल्लेख गर्ने) रकम । मिटर गहिराइ वा इकोनोमिक वेशमेन्टमध्ये जुन पहिले पुगिन्छ सम्मको इनार खन्ने । अमेरिकी डलर ( ) । ठेकेदारले त्यस्ता कार्य दायित्वहरू पूरा गर्न ( ) डलरको पेट्रोलियम खर्चको व्यवस्था गरेको छ । जुन रकम माथि उल्लेखित कार्य दायित्वहरूको लागि विभिन्न खण्डमा बाँडफाँड गरिएको छ । (३) ठेकेदारले दोस्रो पटक थपिने अन्वेषण अवधिमा कम्तीमा देहायबमोजिमका कार्य दायित्वहरू पूरा गर्नेछ: । कार्य दायित्वहरू (विवरण उल्लेख गर्ने) रकम । मिटर गहिराइ वा इकोनोमिक वेशमेन्टमध्ये जुन पहिले पुगिन्छ सम्मको इनार खन्ने । अमेरिकी डलर ( ) । ठेकेदारले त्यस्ता कार्य दायित्वहरू पूरा गर्न ( ) डलरको पेट्रोलियम खर्चको व्यवस्था गरेको छ । जुन रकम माथि उल्लेखित कार्य दायित्वहरूको लागि विभिन्न खण्डमा बाँडफाँड गरिएको छ ।
पेट्रोलियम नियमावली २०४१ (Petroleum Regulation, 1984)

कार्य दायित्वहरू (विवरण उल्लेख गर्ने) रकम । मिटर गहिराइ वा इकोनोमिक वेशमेन्टमध्ये जुन पहिले पुगिन्छ सम्मको इनार खन्ने । अमेरिकी डलर ( ) । ठेकेदारले त्यस्ता कार्य दायित्वहरू पूरा गर्न ( ) डलरको पेट्रोलियम खर्चको व्यवस्था गरेको छ । जुन रकम माथि उल्लेखित कार्य दायित्वहरूको लागि विभिन्न खण्डमा बाँडफाँड गरिएको छ । ११. दायित्वहरूको निर्वाह: (१) दफा १० अन्तर्गत खर्च गर्नुपर्ने दायित्व पूरा गर्दैमा उक्त दफा अन्तर्गत गर्नुपर्ने कार्य दायित्वबाट ठेकेदार मुक्त हुनेछैन । पहिलो संशोधनद्वारा संशोधित । दफा १० मा उल्लेख गरिएका कार्य दायित्वहरू पूरा गरेमा सो सम्बन्धी खर्चको दायित्वबाट ठेकेदार मुक्त हुनेछ । (२) यदि प्राथमिक अन्वेषण अवधिमा वा पहिलो पटक थपिएको अन्वेषण अवधिमा ठेकेदारले गर्नुपर्ने कार्य दायित्वभन्दा बढी कार्य दायित्व पूरा गरेमा त्यस्तो कार्य पछि थपिने अन्वेषण अवधिको कार्य दायित्वमा समावेश (क्रेडिट) गरिनेछ । १२. बैंक प्रत्याभूति: (१) पाँचौं संशोधनद्वारा संशोधित । प्राथमिक अन्वेषण अवधिको हकमा सम्झौता भएको मितिले तीस दिनभित्र र थप अन्वेषण अवधीहरूको हकमा त्यस्तो अवधि थपका लागि दिएको निवेदनसाथ ठेकेदारले नेपाल सरकारलाई मान्य हुने संस्थाबाट मान्य हुने ढाँचामा सम्बन्धित अन्वेषण अवधिको कार्य दायित्वको लागि तोकिएको जम्मा डलर बराबरको बैंक प्रत्याभूति उपलब्ध गराउनेछ । प्रष्ट छुटिन सकिने प्रत्येक कामको निमित्त लाग्ने खर्च बैंक प्रत्याभूतिमा प्रष्ट रूपले छुट्याइएको हुनु पर्नेछ । (२) कार्य दायित्वमध्ये प्रष्टरूपले छुटिन सकिने कार्य सम्पन्न भएपछि त्यस्तो कार्यको निमित्त बैंक प्रत्याभूतिमा छुट्याइएको रकमको अनुपातमा बैंक प्रत्याभूति समय समयमा घटाउँदै लगिनेछ । (३) प्राथमिक अन्वेषण अवधिको वा त्यसमा थपिएको अवधिको अन्त्यमा वा यो सम्झौता रद्द भएको मितिसम्म ठेकेदारले पूरा गर्नुपर्ने कार्य दायित्वमध्ये सबै वा केही कार्य पूरा गरेको रहेनछ भने त्यस्तो कार्यको निमित्त चालू बैंक प्रत्याभूतिमा छुट्याइएको सम्पूर्ण रकम ठेकेदार वा प्रत्याभूति दिनेले विभागलाई तुरून्त भुक्तानी गर्नु पर्नेछ । १३. प्राथमिक अन्वेषण अवधिको कार्यक्रम र बजेट: प्राथमिक अन्वेषण अवधिमा गरिने पेट्रोलियम खर्च र उक्त अवधिमा ठेकेदारले गर्न चाहेको अन्वेषण कार्यहरूको संक्षेपीकरण सहितको कार्यक्रम र बजेट लागू मितिले तीस (३०) दिनभित्र ठेकेदारले विभागमा पेश गर्नेछ । त्यस्तो कार्यक्रम र बजेटमा ठेकेदारले पहिलो करार वर्षमा गर्न चाहेको अन्वेषण कार्यहरू र सोही करार वर्षमा गरिने सम्बन्धित पेट्रोलियम खर्चहरू उल्लेख गरिएको हुनेछ । १४. वार्षिक कार्यक्रम र बजेट: पहिलो करार वर्ष पछिको प्रत्येक करार वर्ष सुरु हुनुभन्दा कम्तीमा नब्बे (९०) दिन अगावै ठेकेदारले त्यस्तो करार वर्षभरिमा आफूले गर्न चाहेको अन्वेषण कार्यहरू र त्यसको लागि गरिने पेट्रोलियम खर्च उल्लेख गरी वार्षिक कार्यक्रम र बजेट विभागमा पेश गर्नेछ । १५. कार्यक्रम र बजेटमा संशोधन: दफा १३ र १४ अनुसार पेश गरिएको कार्यक्रम र बजेट दफा १० र १७ अन्तर्गतको ठेकेदारको दायित्व अनुरूपको हुनेछ । पहिलो संशोधनद्वारा संशोधित ।
पेट्रोलियम नियमावली २०४१ (Petroleum Regulation, 1984)

१५. कार्यक्रम र बजेटमा संशोधन: दफा १३ र १४ अनुसार पेश गरिएको कार्यक्रम र बजेट दफा १० र १७ अन्तर्गतको ठेकेदारको दायित्व अनुरूपको हुनेछ । पहिलो संशोधनद्वारा संशोधित । नयाँ भौगोलिक जानकारी वा आधुनिक अन्वेषण प्रविधिको विकासको कारणले गर्दा दफा १३ र १४ बमोजिम निर्धारित कार्यक्रमहरूको विवरणहरू परिवर्तन गर्न परेमा ठेकेदारले दोस्रो संशोधनद्वारा संशोधित । विभागको स्वीकृति लिएर आवश्यक सम्झेका कुराहरू परिवर्तन गर्न सक्नेछ । तर त्यस्तो परिवर्तनले कार्यक्रमको मुख्य उद्देश्यमा फरक पर्ने हुनुहुँदैन र यस सम्झौताको व्यवस्थाबमोजिम बाहेक कुनै हालतमा पनि दफा १० मा उल्लिखित कार्य दायित्वबाट ठेकेदार मुक्त हुनेछैन । परिच्छेद-३ । सम्भाव्यता र विकास । १६. फेला परेको सूचना: अन्वेषण कार्यबाट करार क्षेत्रभित्र पेट्रोलियम भएको संकेत पाउनासाथ ठेकेदारले त्यसको जानकारी विभागलाई तुरून्त दिनेछ । त्यस्तो जानकारीमा फेला परेको पेट्रोलियम सम्बन्धमा उपलब्ध भएसम्मको विस्तृत विवरण समावेश हुनु पर्नेछ । पाँचौं संशोधनद्वारा थप । करार क्षेत्रमा पेट्रोलियम फेला नपरे पनि ठेकेदारले त्यसको जानकारी विभागमा दिनु पर्नेछ । पहिलो संशोधनद्वारा संशोधित । १७. सम्भाव्यता कार्यक्रम र बजेट: (१) फेला परेको पेट्रोलियम व्यापारिक महत्वको हुन सक्ने सम्भावना भएमा दफा १६ बमोजिम फेला परेको सूचना दिएको नब्बे (९०) दिनभित्र ठेकेदारले त्यस्तो पेट्रोलियम फेला परेको स्थलको व्यापारिक विकासको मूल्याङ्कन गर्नको लागि सम्भाव्यता कार्यक्रम तथा बजेटको विस्तृत विवरण स्वीकृतिको लागि विभागमा पेश गर्नेछ । पाँचौं संशोधनद्वारा झिकिएको । (२) सम्भाव्यता कार्यक्रम वा पूरक सम्भाव्यता कार्यक्रममा एउटा वा धेरै इनार खन्ने वा परीक्षण गर्ने र उचित देखिएमा पेट्रोलियमको प्राप्ति, शुद्धीकरण, ढुवानी, सञ्चय र बजार व्यवस्थाको अध्ययन प्रतिवेदन समेत समावेश हुनु पर्नेछ । त्यस्तो कार्यक्रमको अवधि सम्भाव्यता कार्य पूरा गर्न चाहिने उचित समयावधिको हुनेछ र उचित कारण भएमा बढाउन सकिनेछ । पहिलो संशोधनद्वारा संशोधित । १८. विकास कार्यक्रम र बजेट: (१) ठेकेदारले कुनै स्थललाई व्यापारिक रूपले विकास गर्न सकिने देखेमा मनासिब अवधिभित्र उत्पादन अनुमति माग गर्नु पर्नेछ र त्यस्तो स्थलबाट प्राप्त हुने पेट्रोलियमको शुद्धीकरण, ढुवानी र सञ्चयसँग सम्बन्धित सबै सुविधा र सेवाहरूको निर्माण, स्थापना र सञ्चालनको लागि विस्तृत विकास, कार्यक्रम र बजेट विभागमा पेश गर्नेछ । (२) विकास कार्यक्रममा डिजाइन र इञ्जिनियरिङ, आवश्यक पूर्वाधार सम्बन्धी लगानी, नेपाली नागरिकहरूको तालिम र रोजगारी, नेपाली वस्तु र सेवाहरूको प्रयोग वृद्धि गर्ने योजना, वातावरणको संरक्षण सम्बन्धी योजना र लगानी रकम एवं विवरण समावेश भएको हुनु पर्नेछ । त्यस्तो कार्यक्रममा उत्पादन अनुमति माग गरिएको उत्पादन क्षेत्रको वर्णन गरिएको हुनु पर्नेछ । १९. कार्यक्रम र बजेटको स्वीकृति: (१) सम्भाव्यता वा विकास कार्यक्रम र बजेट पेश भएपछि विभागले कार्यक्रम र बजेट मूल्याङ्कन गर्न चाहिने थप जानकारी पाँचौं संशोधनद्वारा संशोधित । तीस दिनभित्र ठेकेदारलाई पेश गर्न लगाउन सक्नेछ ।
पेट्रोलियम नियमावली २०४१ (Petroleum Regulation, 1984)

त्यस्तो कार्यक्रममा उत्पादन अनुमति माग गरिएको उत्पादन क्षेत्रको वर्णन गरिएको हुनु पर्नेछ । १९. कार्यक्रम र बजेटको स्वीकृति: (१) सम्भाव्यता वा विकास कार्यक्रम र बजेट पेश भएपछि विभागले कार्यक्रम र बजेट मूल्याङ्कन गर्न चाहिने थप जानकारी पाँचौं संशोधनद्वारा संशोधित । तीस दिनभित्र ठेकेदारलाई पेश गर्न लगाउन सक्नेछ । (२) प्रत्येक सम्भाव्यता वा विकास कार्यक्रम र बजेट वा थप जानकारी पेश भएको साठी (६०) दिनभित्र विभागले सर्वमान्य तेल क्षेत्रको प्रचलन अनुरूप आफूले उचित देखेको संशोधन गर्न ठेकेदारलाई सल्लाह दिन सक्नेछ । ठेकेदारले आपसमा मञ्जुर एबमोजिम संशोधन गरेपछि विभागले कार्यक्रम र बजेट स्वीकृत गर्नेछ । पहिलो संशोधनद्वारा संशोधित । (३) नयाँ भौगर्भिक जानकारी वा बढी उपयुक्त पेट्रोलियम उद्योग प्रविधिको कारणले गर्दा स्वीकृत कार्यक्रम तथा बजेटमा संशोधन गर्न आवश्यक भएमा विभाग र ठेकेदारले संशोधन गर्न आपसमा मञ्जुर गर्नेछन् । २०. वार्षिक कार्यक्रम र बजेट: सम्भाव्यता वा विकास कार्यक्रम र बजेट विभागबाट स्वीकृति भएपछि प्रत्येक वर्ष सुरु हुनु भन्दा कम्तिमा नब्बे (९०) दिन अगावै ठेकेदारले जुन स्थलको लागि सम्भाव्यता वा विकास कार्यक्रम र बजेट स्वीकृति भएको हो सो स्थलमा आगामी वर्ष ठेकेदारले गर्न चाहेको पेट्रोलियम कार्य एवं पेट्रोलियम खर्च उल्लेख गरी वार्षिक कार्यक्रम र बजेट विभागमा पेश गर्नेछ । त्यस्तो प्रत्येक वार्षिक कार्यक्रम र बजेट विभागले स्वीकृत गरेको सम्भाव्यता वा विकास कार्यक्रम र बजेट अनुरूपको हुनु पर्नेछ । पहिलो संशोधनद्वारा संशोधित । २१. सम्भाव्यता अवधिपछि परित्याग: कुनै स्थलको सम्भाव्यता कार्य पूरा भएको मितिले बाह्र (१२) महिनाभित्र ठेकेदारले त्यस्तो स्थलको उत्पादन अनुमतिको लागि आवेदन नगर्ने निधो गरेमा र त्यस्तो स्थलसहितको क्षेत्र परित्याग नगरेको भएमा र ठेकेदारले उत्पादन अनुमतिको लागि आवेदन नगर्नुको कारण, (१) स्थललाई व्यापारिक बनाउन अर्को स्थलसमेतको विकास संयुक्त रूपमा गर्न आवश्यक पर्न गएमा वा, (२) करार क्षेत्रमा पत्ता लागेको स्थलको पेट्रोलियमको निर्यात बजार निश्चित गर्न (नेपालको सिमाना र नेपाल बाहिरको खरिदकर्तालाई डेलिभरि दिने एफ.ओ.बी. केन्द्रको बीचमा आवश्यक बन्दोबस्त तथा पूर्वाधारहरूको व्यवस्था गर्न समेत) ढिलाई भएकोमा बाहेक त्यस्तो क्षेत्र परित्याग गर्न नेपाल सरकारले ठेकेदारलाई आदेश दिन सक्नेछ । त्यस्तो आदेश प्राप्त भएको तीस (३०) दिनभित्र ठेकेदारले स्थलसहितको क्षेत्र परित्याग गर्नु पर्नेछ । त्यसरी परित्याग गरेको क्षेत्र दफा ९ अनुरूपको हुनु पर्नेछ र दफा ६ मा तोकिए बमोजिमको अनिवार्य परित्यागमा समावेश गरिनेछ । २२. संलग्न रहेको प्राकृतिक ग्याँसको उपयोग: कच्चा तेलसित संलग्न रहेको प्राकृतिक ग्याँसको विकास गर्नु व्यापारिक नहुने ठेकेदारले ठहराएमा नेपाल सरकारले कुनै दस्तुर नतिरी उक्त प्राकृतिक ग्याँस आफूले लिई त्यसको उपभोग गर्न सक्नेछ । कच्चा तेलबाट ग्याँस छुटाइने स्थानदेखिको सबै ह्याण्डलिङ्ग नेपाल सरकारको खर्च र जोखिममा हुनेछ । परिच्छेद-४ । उत्पादन अवधि । पाँचौं संशोधनद्वारा संशोधित । २३. उत्पादन अवधि: उत्पादन अवधि उत्पादन अनुमति प्राप्त गरेको मितिले तीस वर्षको हुनेछ ।
पेट्रोलियम नियमावली २०४१ (Petroleum Regulation, 1984)

कच्चा तेलबाट ग्याँस छुटाइने स्थानदेखिको सबै ह्याण्डलिङ्ग नेपाल सरकारको खर्च र जोखिममा हुनेछ । परिच्छेद-४ । उत्पादन अवधि । पाँचौं संशोधनद्वारा संशोधित । २३. उत्पादन अवधि: उत्पादन अवधि उत्पादन अनुमति प्राप्त गरेको मितिले तीस वर्षको हुनेछ । काबू बाहिरको परिस्थिति ले गर्दा पेट्रोलियम कार्य स्थगित भएमा विभागले नियम २१ बमोजिम त्यस्तो स्थगित अवधि उत्पादन अवधिमा थप गर्न सक्नेछ । २४. उत्पादन अनुमति: पहिलो संशोधनद्वारा संशोधित । (१) विभागले ठेकेदारको विकास कार्यक्रम र बजेट स्वीकृत गरिसकेपछि उत्पादन क्षेत्रसमेत उल्लेख गरी ठेकेदारलाई उत्पादन अनुमति प्रदान गर्नेछ । त्यस्तो उत्पादन क्षेत्र स्थल समावेश भएको भौगर्भिक नियामकहरू (जियो ग्राफिकल कोअर्डिनेट्स) भएको बहुभुजीय (पोलिगन) आकारको हुनेछ र त्यस्तो उत्पादन क्षेत्रमा करार क्षेत्रभित्रको स्थल र स्थल क्षेत्र नबढ्ने गरी मध्यवर्ती क्षेत्र (बफरजोन) समेत समावेश हुनेछ । (२) ठेकेदारले करार क्षेत्रमा एकभन्दा बढी व्यापारिक स्थल पत्ता लगाएमा प्रत्येक स्थलको लागि बेग्ला बेग्लै उत्पादन अनुमति प्रदान गरिनेछ । पहिलो संशोधनद्वारा थप । (३) ठेकेदारले कच्चा तेलसँग संलग्न नरहेको र व्यापारिक प्रयोगको विकास पनि भैनसकेको प्राकृतिक ग्याँस भएका स्थल पत्ता लगाएमा र ठेकेदारले अन्वेषण अवधि समाप्त हुनु अगावै प्राथमिक विकास कार्यक्रमसहित उत्पादन अनुमतिको लागि आवेदन गरेमा विभागले ठेकेदारलाई व्यापारिक बजारको विकास गर्न समर्थ बनाउन पाँच (५) वर्षको प्राथमिक अवधिको लागि उत्पादन अनुमति प्रदान गरिनेछ । उक्त पाँच (५) वर्ष (र त्यसपछिको प्रत्येक पाँच (५) वर्ष) को अवधि समाप्त हुनु अगावै विभाग र ठेकेदारले प्राकृतिक ग्याँसको व्यापारिक प्रयोगको विकासको पुनरावलोकन गर्नेछन् र दुवै पक्षले चाहेमा दफा २३ को अधीनमा रही प्रत्येक पटक बढीमा पाँच (५) वर्षसम्मका लागि उत्पादन अनुमतिको म्याद नवीकरण गर्न सकिनेछ । ठेकेदारले त्यस्तो प्राकृतिक ग्याँसको व्यापारिक निकास पाउन साथै विभागमा विस्तृत विकास कार्यक्रम पेश गर्नेछ । २५. उत्पादन क्षेत्रको हेरफेर: उत्पादन अनुमति प्रदान गरिसकेपछि सम्बन्धित स्थलको फैलावट उत्पादन अनुमतिमा तोकिएको भन्दा फरक पाइएमा अनुमतिमा उल्लेख उत्पादन क्षेत्रमा सोही अनुसार हेरफेर गरी मिलाइनेछ । तर त्यसरी मिलाइएको सम्पूर्ण क्षेत्र परित्याग गरिनसकेको करार क्षेत्रभित्र परेको हुनु पर्नेछ । परिच्छेद-५ । ठेकेदारको दायित्व । २६. कार्य सञ्चालनका स्तरहरू: (१) करार क्षेत्रबाट दीर्घकालीन दृष्टिकोणबाट अधिकतम मात्रामा पेट्रोलियम उपलब्ध गर्न (टु म्याक्सिमाइज दि अल्टिमेट इकोनोमिक रिकभरी अफ पेट्रोलियम) तथा सक्षम र सुरक्षित तरिकाले पेट्रोलियमको अन्वेषण तथा उत्पादनको निमित्त तयार भएको प्रचलित पेट्रोलियम उद्योगको सर्वमान्य स्तर तथा ऐन, नियमानुसार ठेकेदारले लगनशीलताका साथ पेट्रोलियम कार्य सञ्चालन गर्नेछ । (२) पेट्रोलियम कार्यमा प्रयोग गरिने मालसामान, उपकरण र सुविधाहरू सर्वमान्य इञ्जिनियरिङ्ग स्तर अनुरूपको हुनु पर्नेछ र राम्रो चालू हालतमा राख्नु पर्नेछ । (३) ठेकेदारले पेट्रोलियम कार्य सञ्चालन गर्दा, । (क) करार क्षेत्रमा फेला परेको र उत्पादन गरिएको पेट्रोलियम चुहिएर वा अन्य किसिमले खेर नजाने व्यवस्था गर्नेछ ।
पेट्रोलियम नियमावली २०४१ (Petroleum Regulation, 1984)

(२) पेट्रोलियम कार्यमा प्रयोग गरिने मालसामान, उपकरण र सुविधाहरू सर्वमान्य इञ्जिनियरिङ्ग स्तर अनुरूपको हुनु पर्नेछ र राम्रो चालू हालतमा राख्नु पर्नेछ । (३) ठेकेदारले पेट्रोलियम कार्य सञ्चालन गर्दा, । (क) करार क्षेत्रमा फेला परेको र उत्पादन गरिएको पेट्रोलियम चुहिएर वा अन्य किसिमले खेर नजाने व्यवस्था गर्नेछ । (ख) नजिकको पेट्रोलियम, पानीयुक्त भू-रचना र अन्य प्राकृतिक स्रोतलाई हुने नोक्सानीबाट जोगाउनेछ । (ग) पेट्रोलियम भएको भू-रचनामा पानीको अवाञ्छित प्रवेश रोक्नु पर्नेछ । (घ) वातावरणमा पर्ने नोक्सानी वा प्रदूषण रोक्न आवश्यक सबै निवारक उपायहरू अपनाउनेछ । २७. नापतौल: (१) ठेकेदारले करार क्षेत्रबाट उत्पादन गरेको र बिक्री वा खर्च गरेको पेट्रोलियमको नापतौल लिन आवश्यक उपकरणहरू उपलब्ध गर्ने, जडान गर्ने र नापतौल लिने कार्य गर्नेछ । त्यस्तो उपकरण बदल्न वा मर्मत गर्न आवश्यक वा उपयुक्त देखिएमा ठेकेदारले विभागलाई सूचना दिनेछ । (२) नेपाल सरकारले पेट्रोलियमको नापतौल लिने कार्य वा त्यसको निमित्त प्रयोग गरिएको उपकरणहरू आफ्नै खर्च र जोखिममा आफैले वा आफूले छानेको योग्य प्राविधिकबाट कुनै पनि समयमा निरीक्षण गर्न वा गराउन सक्नेछ । २८. प्रतिवेदन र सूचना: (१) ठेकेदारले विभागलाई पेट्रोलियमसम्बन्धी सबै कार्यहरूबारे नियमित र पूर्णरूपले सँचित गरी राख्नु पर्नेछ । ठेकेदारले विभागलाई प्रत्येक निर्धारित पेट्रोलियम कार्यको पूर्व सूचना दिनु पर्नेछ । नेपाल सरकारलाई आफ्नै खर्च र जोखिममा सबै पेट्रोलियम कार्यहरू सुपरिवेक्षण गर्ने अधिकार हुनेछ । ठेकेदारले नेपाल सरकारको मनासिब माफिकको सङ्ख्याको प्रतिनिधिहरूलाई आपसमा मञ्जुर गरिएबमोजिमको शर्त बन्देजमा स्थानीय यातायात र बसोबासको व्यवस्था मिलाउनेछ । (२) ठेकेदारले प्रत्येक त्रैमासिक अवधि व्यतीत भएको तीस (३०) दिनभित्र सो त्रैमासिक अवधिमा गरेका पेट्रोलियम कार्यहरूको प्रतिवेदन र पेट्रोलियम खर्चको विवरण र प्रत्येक वर्ष व्यतीत भएको नब्बे (९०) दिनभित्र सो वर्षमा गरेको सबै पेट्रोलियम कार्यको प्रतिवेदन र पेट्रोलियम खर्चको विवरण विभागलाई दिनेछ । त्यस्तो त्रैमासिक एवं वार्षिक प्रतिवेदनहरूमा विभागले तोकेबमोजिमका सबै सूचनाहरू समावेश भएको हुनु पर्नेछ । (३) ठेकेदारले नियम वा यस सम्झौताबमोजिम करार क्षेत्र र पेट्रोलियम कार्यसम्बन्धी दिनुपर्ने प्रतिवेदनहरू तथ्याङ्क र सूचना तथा तिनीहरूको विश्लेषण तथा विवेचना निर्धारित समयमा विभागलाई उपलब्ध गर्नेछ । पहिलो संशोधनद्वारा संशोधित । २९. गोपनीयता: (१) यस सम्झौताबमोजिम एकले अर्कोलाई उपलब्ध गराएको सबै जानकारी, कागजात, तथ्याङ्क र वस्तुहरू एकले अर्कोलाई उपलब्ध गराएको मितिले कम्तीमा चौबीस (२४) महिनासम्म देहायका कुराहरूको अधीनमा रही गोप्य राखिनेछः । (क) ठेकेदारले परित्याग गरिसकेको क्षेत्र वा करार क्षेत्रबाहेकको क्षेत्रसित सम्बन्धित जानकारी, कागजात, तथ्याङ्क र वस्तुहरू विभागले अरू कसैलाई जुनसुकै समयमा पनि उपलब्ध गराउन सक्नेछ । (ख) ठेकेदारले उपलब्ध गराएको जानकारी, कागजात, तथ्याङ्क र वस्तुहरूको पुनरावलोकन एवं विश्लेषण गर्नको लागि जुनसुकै बखत विभाग वा ठेकेदारले गोपनीयता कायम रहने व्यवस्था गरी अरू कसैलाई अनुरोध गर्न सक्नेछ ।
पेट्रोलियम नियमावली २०४१ (Petroleum Regulation, 1984)

(ख) ठेकेदारले उपलब्ध गराएको जानकारी, कागजात, तथ्याङ्क र वस्तुहरूको पुनरावलोकन एवं विश्लेषण गर्नको लागि जुनसुकै बखत विभाग वा ठेकेदारले गोपनीयता कायम रहने व्यवस्था गरी अरू कसैलाई अनुरोध गर्न सक्नेछ । (ग) प्राविधिक प्रतिवेदनहरू व्यावसायिक लेख र अन्य जानकारीहरू अर्को पक्षको अग्रिम लिखित सहमति लिएर प्रकाश गर्न सक्नेछ । (२) ठेकेदारले त्यस्तो जानकारी, कागजात, तथ्याङ्क र वस्तुहरू विभागले पूर्वस्वीकृति नदिएसम्म र त्यस्तो जानकारी, कागजात, तथ्याङ्क र वस्तुहरू प्राप्त गर्ने व्यक्तिले ती कुराहरू विभागलाई मान्य हुने ढाँचा र तरिकामा गोप्य राख्न कबुल नगरेसम्म उपदफा (१) मा तोकिएको अवधिभित्र कुनै पनि व्यक्ति (ठेकेदारसँग सम्बद्ध कम्पनीसमेत) लाई बिक्री गर्न, कुनै किसिमले दिन वा प्रकट गर्न हुँदैन । (३) ठेकेदार (र दफा ६३ अन्तर्गत संयुक्त रूपमा ठेकेदार भएका प्रत्येक व्यक्तिसमेत) को यस दफा अन्तर्गतको दायित्वहरू यो सम्झौता रद्द भएपछि पनि । वा संयुक्त रूपमा ठेकेदार भएका व्यक्ति यस सम्झौताबाट अलग भएपछि पनि कायम रहनेछ । (४) पहिले जनसाधारणको जानकारीमा आइसकेको वा प्राप्त गर्ने पक्षसँग रहेको जानकारी, कागजात, तथ्याङ्क र वस्तुहरूको सम्बन्धमा यो दफा लागू हुनेछैन । पहिलो संशोधनद्वारा संशोधित । ३०. कार्य सुरु गर्ने र चालू राख्ने दायित्व: (१) ठेकेदारले लागू मितिले नब्बे (९०) दिनभित्र अन्वेषण कार्यहरू थाल्नेछ र त्यस्तो कार्यहरू अन्वेषण अवधिभर चालू राख्नेछ । (२) ठेकेदारले विभागबाट सम्भाव्यता कार्यक्रम र बजेट स्वीकृत भएपछि कार्यक्रममा उल्लिखित समय तालिकाबमोजिम सम्भाव्यता कार्य सुरु गर्नेछ । ठेकेदारले विभागबाट विकास कार्यक्रम र बजेट स्वीकृत भई उत्पादन अनुमति जारी भएपछि कार्यक्रममा उल्लिखित समय तालिकाबमोजिम विकास कार्य सुरु गर्नेछ । (३) ठेकेदारले व्यापारिक उत्पादन सुरु गरेपछि व्यापारिक उत्पादन सम्भव भएसम्म उत्पादन चालू राख्नेछ । (४) ठेकेदारले उपयुक्त प्राविधिक कारण र विभागको पूर्व स्वीकृति बिना कुनै पेट्रोलियम कार्य स्थगित गर्ने छैन । शङ्कटकालीन अवस्था वा त्यस्तै अन्य कारण उत्पन्न भई जीउज्यानमा चोटपटक वा गम्भीर क्षति पुग्ने अवस्थामा अस्थायी रूपले स्थगित गर्न त्यस्तो पूर्व स्वीकृति आवश्यक पर्नेछैन । ३१. प्राकृतिक ग्याँसको संरक्षण: कच्चा तेलसित संलग्न रहेको पेट्रोलियम कार्यमा प्रयोग नगरेको वा यस सम्झौताबमोजिम विकास वा बिक्री नगरेको प्राकृतिक ग्याँसलाई पुनः जमीनमुनि प्रवेश गराइनेछ । तर प्राविधिक परिस्थिति आवश्यक भएको अवस्थामा दोस्रो संशोधनद्वारा संशोधित । उचित अवधिको लागि तेल क्षेत्रको प्रचलनअनुसार विभागले प्राकृतिक ग्याँसलाई बाल्न अनुमति दिन सक्नेछ र विभागको स्वीकृति लिएर बालिएको प्राकृतिक ग्याँस पेट्रोलियम कार्यमा प्रयोग भएको मानिनेछ । पहिलो संशोधनद्वारा संशोधित । ३२. बीमा: ठेकेदारले सम्झौता अवधिभरका लागि अन्तर्राष्ट्रिय पेट्रोलियम उद्योगको प्रचलन अनुकूलको जोखिम र रकमको बीमा गरी राख्नुको साथै विभाग र ठेकेदारले आपसमा मञ्जुर गरेबमोजिम शर्तमा थप बीमा समेत गर्नेछ । विभाग र ठेकेदारले वर्षेपिच्छे बीमा कार्यक्रमको पुनरावलोकन गर्नेछन् र विभागले तोकिदिएबमोजिम त्यस्तो बीमा कार्यक्रममा हेरफेर गरिनेछ ।
पेट्रोलियम नियमावली २०४१ (Petroleum Regulation, 1984)

विभाग र ठेकेदारले वर्षेपिच्छे बीमा कार्यक्रमको पुनरावलोकन गर्नेछन् र विभागले तोकिदिएबमोजिम त्यस्तो बीमा कार्यक्रममा हेरफेर गरिनेछ । त्यसरी बीमा गरेको प्रमाण विभागले मागेमा मनासिब समयभित्र ठेकेदारले विभागलाई उपलब्ध गर्नेछ । ३३. स्थायी सुविधाहरू: (१) ठेकेदारले पेट्रोलियम कार्यको सम्बन्धमा उत्पादन क्षेत्रमा आवश्यक पर्ने सबै सुविधाहरूको निर्माण, सञ्चालन, मर्मत तथा सम्भार गर्नेछ । (२) ठेकेदारलाई दफा ५३ अन्तर्गत जग्गा प्राप्त गर्ने र उत्पादन क्षेत्रबाहिर नेपालभित्र पेट्रोलियम कार्यको लागि आवश्यक पर्ने सडक, पाइप लाइन र अन्य यातायात, सञ्चार तथा सञ्चय सुविधाहरूको निर्माण, सञ्चालन, मर्मत तथा सम्भार गर्ने अधिकार हुनेछ । तर विकास कार्यक्रम र बजेट विभागबाट स्वीकृत भएको हुनु पर्नेछ । (३) उत्पादन क्षेत्रबाहिर नेपालभित्र पेट्रोलियम कार्यको लागि ठेकेदारलाई चाहिने कुनै त्यस्तो सुविधाहरूको निर्माण, सञ्चालन, मर्मत तथा सम्भार नेपाल सरकारले गरेमा ठेकेदारलाई त्यस्तो सुविधाहरूको सञ्चालन, मर्मत तथा सम्भारमा लागेको खर्च, ह्रास कट्टी, ब्याज तथा मनासिब मुनाफा बापत नेपाल सरकारलाई आफूले प्रयोग गरेको अनुपातमा दस्तुर तिरी त्यस्तो सुविधाहरू उपभोग गर्ने अधिकार हुनेछ । पहिलो संशोधनद्वारा संशोधित । (४) भाडामा लिइएका वा अस्थायी प्रयोगको लागि आयात गरिएका सम्पत्तिहरू बाहेक पेट्रोलियमको अन्वेषण, उत्पादन, शुद्धीकरण, ढुवानी वा सञ्चयको निमित्त जडान गरिएका अन्य सबै सम्पत्तिहरू तथा निर्माण गरिएका सबै स्थायी सुविधाहरू जडान वा निर्माण कार्य पूरा भएपछि नेपाल सरकारको सम्पत्ति हुनेछ । नेपाल सरकारले त्यस्तो सुविधाहरू तथा सम्पत्तिहरूको सबै वा केही भाग यस सम्झौताको अन्त्यमा ठेकेदारलाई निजकै खर्चमा हटाउन आदेश दिन सक्नेछ र त्यसरी हटाइएको सुविधाहरू तथा सम्पत्तिहरूको स्वामित्व ठेकेदारमा सर्नेछ । (५) नेपालमा उत्पादन क्षेत्रभित्र वा बाहिर ठेकेदारले निर्माण गरेको पूर्वाधारसम्बन्धी सुविधाहरू (सडक, पाइपलाइन र अन्य यातायात, सञ्चार तथा सञ्चय सम्बन्धी सबै सुविधाहरू समेत) नेपाल सरकारले आपतकालीन अवस्थामा वा त्यस्तो सुविधाहरू ठेकेदारले पूर्ण क्षमता प्रयोग नगरेको अवस्थामा नेपाल सरकार तथा अन्य व्यक्तिहरूको प्रयोग निमित्त उपलब्ध गराउन लगाउन सक्नेछ । तर अन्य व्यक्तिहरूले प्रयोग गर्दा ठेकेदारले सञ्चालन गरेको पेट्रोलियम कार्यको सक्षमता तथा आर्थिक हितमा खास तवरले कुनै असर नपर्ने हुनु पर्नेछ । त्यस्तो पूर्वाधारसम्बन्धी सुविधाहरू प्रयोग गर्ने प्राथमिक अधिकार ठेकेदारलाई हुनेछ । नेपाल सरकार वा अन्य कुनै व्यक्तिले त्यस्तो सुविधाहरू प्रयोग गर्दा त्यस्तो सुविधाहरूको सञ्चालन, मर्मत तथा सम्भार लागेको खर्चको साथै आपसी मञ्जुरीबमोजिम ह्रास कट्टी, ब्याज तथा मनासिब मुनाफा बापत ठेकेदारलाई आफूले प्रयोग गरेको अनुपातमा दस्तुर तिर्नु पर्नेछ । परिच्छेद-६ । उत्पादनको बाँडफाँट तथा बिक्री ।